CELEX: 32021D0879
Language: da
Date: 2021-05-27 00:00:00
Title: Rådets gennemførelsesafgørelse (EU) 2021/879 af 27. maj 2021 om udpegelse af formanden for Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA)

1.6.2021   
               
               
                  DA
               
               
                  Den Europæiske Unions Tidende
               
               
                  L 192/14
               
            
         RÅDETS GENNEMFØRELSESAFGØRELSE (EU) 2021/879
         af 27. maj 2021
         om udpegelse af formanden for Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (1), særlig artikel 48, stk. 2, og
         ud fra følgende betragtninger:
         
                     (1)
                  
                  
                     Den 25. marts 2021 modtog Rådet listen over de tre bedst placerede kandidater, som EIOPA's tilsynsråd har udvalgt til stillingen som formand for EIOPA.
                  
               
                     (2)
                  
                  
                     Den 15. april 2021 blev de tre kandidater interviewet af formandskabet for Rådet på medlemsstaternes vegne.
                  
               
                     (3)
                  
                  
                     Den 21. april 2021 indledte formandskabet for Rådet en uformel og vejledende høring om den kandidat, der var bedst placeret hos EIOPA's tilsynsråd, Petra HIELKEMA.
                  
               
                     (4)
                  
                  
                     I overensstemmelse med artikel 48, stk. 2, i forordning (EU) nr. 1094/2010, som blev ændret ved Europa-Parlamentets og Rådets forordning (EU) 2019/2175 (2), skal Rådet vedtage en afgørelse med henblik på at udpege formanden efter Europa-Parlamentets bekræftelse.
                  
               
                     (5)
                  
                  
                     Den 5. maj 2021 sendte Rådet en skrivelse til Europa-Parlamentet, hvor det meddelte, at såfremt Europa-Parlamentet bekræftede Petra HIELKEMA til stillingen som formand for EIOPA, ville Rådet vedtage en afgørelse med henblik på at udpege hende til formand for EIOPA.
                  
               
                     (6)
                  
                  
                     Den 18. maj 2021 bekræftede Europa-Parlamentet Petra HIELKEMA til stillingen som formand for EIOPA —
                  
               VEDTAGET DENNE AFGØRELSE:
         
            Artikel 1
            Petra HIELKEMA udpeges til formand for Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) for en periode på fem år fra den 1. september 2021.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 27. maj 2021.
            
               
                  På Rådets vegne
               
               P. SIZA VIEIRA
               
                  Formand
               
            
         
         
            (1)  EUT L 331 af 15.12.2010, s. 48.
         
            (2)  Europa-Parlamentets og Rådets forordning (EU) 2019/2175 af 18. december 2019 om ændring af forordning (EU) nr. 1093/2010 om oprettelse af en europæisk tilsynsmyndighed (Den Europæiske Banktilsynsmyndighed), forordning (EU) nr. 1094/2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), forordning (EU) nr. 1095/2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), forordning (EU) nr. 600/2014 om markeder for finansielle instrumenter, forordning (EU) 2016/1011 om indeks, der bruges som benchmarks i finansielle instrumenter og finansielle kontrakter eller med henblik på at måle investeringsfondes økonomiske resultater, og forordning (EU) 2015/847 om oplysninger, der skal medsendes ved pengeoverførsler (EUT L 334 af 27.12.2019, s. 1).